Du bør blive undersøgt af en plastikkirurg, hvis du har brystimplantater og oplever et af følgende; Dit bryst ændrer form og fx hæver op, bliver mere fast, hårdt eller deformt, eller hvis du oplever en stikkende eller brændende smerte i brystet.
Det samme gør sig gældende, hvis du får hævede lymfekirtler, som kan skyldes, at silikonen er sivet ud. Det kan ses ved ældre implantater. De skærefaste silikoneimplantater, der bruges i dag, giver ikke udsivning af silikone.
Hvis implantatet er gået i stykker, så bør man få fjernet eller udskiftet implantatet – og i nogle tilfælde bør man få en ultralydsscanning af brystet inden operationen. Alle implantater, der bruges på Lift Clinic, har livstidsgaranti ved ruptur.